《题清隐山房卷》
明代·童轩

幽居浑似聘君亭，门对青山尽日扃。一榻茶烟吟处飏，半窗松雨梦回醒。

鸿都官好羞输直，虎观门深懒议经。一卧空林惊岁晚，无人知有少微星。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。